《玉楼春》
宋代·刘清夫

柳梢绿小眉如印。乍暖还寒犹未定。惜花长是为花愁，殢酒却嫌添酒病。

蝇头蜗角都休竞。万古豪华同一尽。东君晓夜促归期，三十六番花递信。

作者简介：[约公元一二二四年前后在世]字静甫，居麻沙。生卒年均不详，约宋宁宗嘉定末前后在世。能词，与刘子寰同里，常唱酬。所作存于《花庵词选》中者凡五首。